Up-357/01
Datum: 2002-01-21T00:00:00.000+01:00
ecli: ECLI:SI:USRS:2002:Up.357.01
vrsta: posamični akt
zadeva: ustavna pritožba
objavljeno: Neobjavljeno | 21.01.2002
dokument: US21203
akt: Ustavna pritožba A. A. zoper sklep Okrajnega sodišča v Slovenj Gradcu št. Dn 3453/2000 z dne 12. 3. 2001
resitev: zavrženje
izrek: Ustavna pritožba A. A. zoper sklep Okrajnega sodišča v Slovenj Gradcu št. Dn 3453/2000 z dne 12. 3. 2001 se zavrže.
stavek: Ker pritožnik ni izčrpal niti rednih pravnih sredstev, je Ustavno sodišče njegovo ustavno pritožbo zavrglo.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 2. al. 1. odst. 55. čl.
datum_vloge: 2002-02-04T23:00:00.000Z
datum_odlocitve: 2002-01-20T23:00:00.000Z

# Up-357/01-7

21.1.2002

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 21. januarja 2002

sklenilo:

Ustavna pritožba A. A. zoper sklep Okrajnega sodišča v Slovenj Gradcu št. Dn 3453/2000 z dne 12. 3. 2001 se zavrže.

## Obrazložitev

Pritožnik z laično vlogo izpodbija v izreku navedeni sklep, s katerim je Okrajno sodišče v Slovenj Gradcu zavrnilo zemljiškoknjižni predlog A. A., B. B. in C. C. za vknjižbo lastninske pravice na podlagi 2. člena Zakona o lastninjenju nepremičnin v družbeni lastnini (Uradni list RS, št. 44/97 in nasl. - ZLNDL) v korist predlagateljev A. A. do 1/2, B. B. do ? in C. C.ka do ?. Pritožnik meni, da mu je bila z izpodbijanim sklepom kršena pravica do zasebne lastnine iz 33. člena Ustave.

Po 51. členu Zakona o ustavnem sodišču (Uradni list RS, št. 15/94 - v nadaljevanju ZUstS) mora pritožnik pred vložitvijo ustavne pritožbe izčrpati vsa pravna sredstva. Zoper izpodbijani sklep je imel pritožnik možnost v skladu s pravnim poukom v sklepu v osmih dneh od njegove vročitve vložiti ugovor. Tega pa pritožnik ni storil, zaradi česar je z iztekom ugovornega roka postal izpodbijani sklep pravnomočen. To pa pomeni, da pritožnik ni izčrpal niti rednih pravnih sredstev, ki jih je imel na voljo pred vložitvijo ustavne pritožbe.

Ker pritožnik ni izčrpal vseh pravnih sredstev, je bilo ustavno pritožbo treba zavreči.

Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.

Predsednik senata:

dr. Lojze Ude